digitalradio
Store norske leksikon,Teknologi og industri,Elektronikk,Elektronikk,Radioteknikk
Digitalradio, samlebetegnelse for digital lydkringkasting over internett, mobilnett, digitalt tv-nett og DAB/DAB+.
Fra 2017 er alle nasjonale radiosendinger i Norge heldigitale, ved at sendinger på FM-nettet slukkes og overføres til DAB+. Det samme gjelder kommersielle radiostasjoner i storbyene, og en rekke nærradiostasjoner kringkaster også digitalt.Ved overgangen var 15 digitale kanaler fra NRK (samt alle 7 lokale varianter av NRK P1), 15 kommersielle kanaler og flere titalls nærradistasjoner tilgjengelige som digitalradio. Dekningsgraden for NRK-kanalene var 99,5 prosent av befolkningen, og for de de kommersielle omlag 90 prosent. Historikk NRK startet 1994 prøvedrift med digital lydkringkasting med tre sendere i området omkring Oslo. I juli 2008 var 16 radiokanaler tilgjengelig i digitalradionettet og befolkningsdekningen var over 80%, men antallet digitalradioer solgt i Norge var bare 290 000. Digitalradionettet gir plass til flere kanaler enn FM-nettet. Eksterne lenker Radio.no – Hva er digitalradio? Radio.no – Dekning og kanaler